**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA ZA 2024. GODINU**

**2321 FILOZOFSKI FAKULTET OSIJEK**

**PRIHODI I PRIMICI**

Ukupno planirani prihodi u 2024. godini iznose 8.884.611 eura. Od toga su planirani prihodi poslovanja u iznosu 8.884.211 eura, a prihodi od nefinancijske imovine 400 eura. Izmjenama i dopunama financijskog plana procjenjuju se ukupni prihodi u iznosu 10.270.234 eura. Od toga su prihodi poslovanja u iznosu 10.270.034 eura, a prihodi od nefinancijske imovine u iznosu 200 eura. Vidljivo je povećanje prihoda u odnosu na plan 1.387.827 eura.

Planirani prihodi iz izvora 11 su 7.750.840 eura, a izmjenama i dopunama financijskog plana procjenjuju se na 8.706.861 eura. Planirani prihodi iz izvora 31 su 804.500 eura, a a izmjenama i dopunama financijskog plana procjenjuju se na 1052.700 eura. Planirani prihodi iz izvora 43 su 260.000 eura, a a izmjenama i dopunama financijskog plana procjenjuju se na 310.000 eura. Planirani prihodi iz izvora 52 su 67.871 eura, a izmjenama i dopunama financijskog plana procjenjuju se na 197.973 eura. Razlog povećanju je to što se prihodi izvora 52 ne mogu u vrijeme izrade financijskog plana procijeniti jer se odnose na sredstva dobivena putem natječaja i projekata.

**RASHODI I IZDACI**

Ukupno planirani rashodi u 2024. godini iznose 8.692.021 eura. U najvećoj mjeri se odnose na rashode za zaposlene 7.855.821 eura. To se obrazlaže velikim brojem zaposlenih kojih je preko 200, te naknadama zaposlenicima koji sudjeluju na izvedbi cjeloživotnih učenja. Sljedeća najveća kategorija su materijalni rashodi u iznosu 774.200 eura, a oni se sastoje od rashoda za troškove službenih putovanja, materijala i energije, rashoda za usluge i ostale rashode. Planirani financijski rashodi iznose 3.500 eura. Planirane naknade za školarine i stipendije iznose 5.000 eura. Rashodi za nabavu nefinancijske imovine imaju procjenu 53.500 eura i sastoje se od kupnje opreme i knjiga.

Procijenjeni rashodi izmjenama i dopunama financijskog plana u 2024. godini iznose 10.148.744 eura. U najvećoj mjeri se odnose na rashode za zaposlene 9.130.509 eura. To se obrazlaže velikim brojem zaposlenih kojih je preko 200 i povećanjem plaća u javnom sektoru, te naknadama zaposlenicima koji sudjeluju na izvedbi cjeloživotnih učenja. Sljedeća najveća kategorija su materijalni rashodi u iznosu 919.235 eura, a oni se sastoje od rashoda za troškove službenih putovanja, materijala i energije, rashoda za usluge i ostale rashode. Procijenjeni financijski rashodi iznose 4.300 eura. Procijenjene naknade za školarine i stipendije iznose 15.100 eura i ostali rashodi 4.300 eura. Rashodi za nabavu nefinancijske imovine imaju procjenu 75.300 eura i sastoje se od kupnje opreme i knjiga.

Prema izvorima procjena je da se utroši 8.705.363 eura iz izvora 11, 986.900 eura iz izvora 31, 257.000 eura iz izvora 43, 196.781 eura iz izvora 52, 2.500 eura iz izvora 6, a 200 eura iz izvora 71.